Diari Oficial de la Generalitat Valenciana


Sumari del DOGV 4768, del 04-06-2004 (2004/5633)

Informació pública de la convocatòria i bases de les proves selectives per a proveir, pel procediment de concurs oposició, una plaça d'enginyer tècnic d'Obres Públiques.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4768

Data del DOGV
:   04-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/5633


Data del document
:   26-04-2004

Organisme emissor
:   Ajuntament de Monforte del Cid

Tipus de document
:   Convocatòria

Descriptors 

:   * Monforte del Cid
    * enginyer
    * administració local
    * concurs administratiu

Informació pública de la convocatòria i bases de les proves selectives per a proveir, pel procediment de concurs oposició, una plaça d'enginyer tècnic d'Obres Públiques. [2004/F5633]
  
Es convoquen proves selectives per a proveir, pel procediment de concurs oposició, una plaça d'enginyer tècnic d'Obres Públiques, escala d'administració especial, subescala tècnica, d'acord amb les següents bases específiques:
  
Primera. Objecte
  
És objecte de la present convocatòria la provisió en propietat, mitjançant el sistema de concurs oposició, d'una plaça d'enginyer tècnic d'Obres Públiques, vacant en la plantilla de personal funcionari de l'Ajuntament de Monforte del Cid, inclosa en l'oferta d'ocupació pública de 2003, amb sotmetiment a la legislació vigent i al procediment selectiu que es detalla en les presents bases.
  
Segona. Característiques de la plaça
  
La plaça que es convoca s'enquadra en l'escala d'administració especial, subescala tècnica, classe tècnic mitjà, de la plantilla de funcionaris de l'Ajuntament de Monforte del Cid, dotada amb els emoluments corresponents al grup de classificació «B», de l'article 25 de la Llei 30/1984, de 2 d'agost, i la resta que corresponguen de conformitat amb la legislació vigent.
  
Tercera. Requisits dels aspirants
  
Per a prendre part en les proves selectives serà necessari reunir els requisits de les bases generals i a més:
  
- Estar en possessió del títol d'Enginyer Tècnic d'Obres Públiques, o en condicions d'obtindre'l en la data en què acabe el termini de presentació d'instàncies.
  
Quarta. Sol·licituds
  
Les sol·licituds es formalitzaran en els terminis i formes previstos en les bases generals.
  
Cinquena. Admissió d'aspirants
  
L'admissió d'aspirants es realitzarà d'acord al procediment establit en les bases generals.
  
Sisena. Composició, designació i actuació del tribunal qualificador
  
La composició i funcionament del tribunal es realitzarà d'acord al procediment establit en les bases generals.
  
A efectes del que disposa el Reial Decret 236/1988, de 4 de març, sobre indemnitzacions per raó del servici, el tribunal qualificador és qualificat amb la categoria quarta corresponent al grup en què estan classificats les places objecte de la convocatòria.
  
Setena. Sistema selectiu
  
El sistema selectiu serà el concurs oposició:
  
El procediment de selecció constarà de les següents fases:
  
I. Concurs. Es valorarà fins a un màxim de 10 punts.
  
II. Oposició.
  
I. Fase de concurs.
  
Els mèrits al·legats i justificats pels aspirants al concurs oposició, i que el tribunal valorarà, són els que a continuació es relacionen, amb la puntuació que s'indica:
  
- Els servicis efectius prestats a l'Ajuntament de Monforte del Cid com a funcionari interí o laboral temporal, amb funcions corresponents a l'escala, subescala, classe o categoria professional objecte de la convocatòria, es valoraran amb 0,10 per mes de servici efectiu.
  
- Els servicis efectius prestats en altres administracions públiques, amb funcions corresponents a l'escala, subescala, classe o categoria professional objecte de la convocatòria, es valoraran amb 0,05 per mes de servici efectiu.
  
- Els servicis efectius prestats per compte alié en empreses públiques o privades, en categories professionals amb funcions anàlogues a la plaça objecte de la convocatòria, es valoraran amb 0,05 per mes de servici efectiu.
  
- Per estar en possessió de diplomes per assistència o aprofitament a cursos de formació o perfeccionament. Es valoraran, fins a un màxim d'1,50 punts, els cursos de formació i perfeccionament que tinguen relació directa amb les tasques i comeses pròpies de la plaça i que hagueren sigut convocats o organitzats per instituts i escoles oficials de formació de funcionaris i personal al servici de l'administració, universitats, INEM, Generalitat Valenciana o altres comunitats autònomes, col·legis oficials o altres entitats de caràcter públic.
  
Aquelles activitats de naturalesa diferent dels cursos, tals com jornades, taules redones, trobades, debats, congressos, seminaris o anàlegs no podran ser objecte de valoració.
  
La valoració de cada curs s'efectuarà en funció de la seua duració d'acord amb la següent escala:
  
- De 10 o més hores: 0,05 punts.
  
- De 15 o més hores: 0,10 punts.
  
- De 30 o més: 0,20 punts.
  
- De 50 o més hores: 0,30 punts.
  
- De 100 o més hores: 0,50 punts
  
- Coneixement del valencià. El coneixement del valencià es valorarà sempre que s'acredite estar en possessió del certificat expedit per la Junta Qualificadora de Coneixements del Valencià o equivalent reconegut per la Generalitat Valenciana, d'acord amb la següent escala:
  
- Certificat de Coneixements Orals: 0,10 punts.
  
- Certificat de Grau Elemental: 0,20 punts.
  
- Certificat de Grau Mitjà: 0,30 punts.
  
- Certificat de Grau Superior: 0,40 punts.
  
En cas de posseir més d'un certificat de coneixement del valencià, només es valorarà el de nivell superior.
  
- Altres idiomes. Fins a un màximde 0,40 punts.
  
- Altres mèrits. La valoració total d'estos no podrà excedir de 0,10 punts.
  
Seran objecte de valoració en este apartat aquells mèrits que, estant degudament acreditats, el tribunal considere que estan en relació amb les tasques o comeses pròpies de la plaça objecte d'esta convocatòria i distints dels contemplats en els apartats anteriors.
  
Seran mèrits puntuables en cada concursant, els contrets fins al dia de publicació de l'anunci-extracte de la convocatòria en el Boletín Oficial del Estado
  
El temps de servicis computables, es puntuarà per mesos efectius complets. Es rebutjaran les fraccions inferiors a un mes, excepte casos d'empat.
  
II. Fase d'oposició.
  
Estarà composta pels exercicis que a continuació s'indiquen:
  
Primer exercici. De caràcter obligatori i eliminatori.
  
Consistirà a realitzar un test de 50 preguntes durant un temps màxim d'una hora sobre el temari genèric (temes 1 al 12). Este exercici es qualificarà de 0 a 10 punts, i seran eliminats els aspirants que no aconseguisquen una puntuació mínima de 5 punts. El qüestionari constarà de 50 preguntes, cada una de les quals amb quatre alternatives de resposta, i només una d'estes serà correcta. S'aplicarà, per a l'obtenció de la puntuació, la següent fórmula de correcció:
  
((Nre. d'encerts - (Nre. d'errors / 3)) / Nre. de preguntes) \* 10
  
Segon exercici. Consistirà en un exercici escrit per a desenvolupar, durant un màxim de dos hores, dos temes a triar per l'opositor entre tres seleccionats per sorteig del temari específic (temes 13 al 60), del programa que figura en l'annex a esta convocatòria.
  
Este exercici es qualificarà de 0 a 10 punts, i seran eliminats els aspirants que no aconseguisquen una puntuació mínima de 5 punts.
  
Tercer exercici. De caràcter obligatori i eliminatori.
  
Consistirà en la resolució d'un o diversos supòsits teoricopràctics, que proposarà el tribunal, durant un temps fixat al seu prudent arbitri, i que no podrà excedir de dos hores, en condicions d'igualtat per a tots els aspirants, relatius a les tasques i comeses pròpies de la plaça. Este exercici es valorarà de 0 a 10 punts, i seran eliminats els aspirants que no aconseguisquen una puntuació mínima de 5 punts.
  
El tribunal podrà determinar que els aspirants procedisquen a la lectura pública dels exercicis, i podran interpel·lar-se sobre els aclariments que estime convenients.
  
Huitena. Qualificacions
  
I. Fase de concurs.
  
La valoració dels mèrits de cada aspirant s'obtindrà aplicant les regles que figuren en les bases generals.
  
II. Fase d'oposició.
  
Cada exercici de la fase d'oposició es qualificarà de 0 a 10 punts, i serà necessari per a superar-la obtindre un mínim de 5 punts, en cada un d'estos. La qualificació de cada aspirant s'adoptarà sumant les puntuacions atorgades pels distints membres del tribunal conforme al que preveu el paràgraf anterior i dividint el total pel nombre d'assistents a aquell. La mitjana dels tres exercicis constituirà la puntuació de la fase d'oposició.
  
III. La qualificació definitiva de cada aspirant s'adoptarà sumant les puntuacions obtingudes en la fase de concurs i en la fase d'oposició.
  
Novena. Relació d'aprovats i proposta de nomenament
  
Conforme al que establixen les bases generals.
  
Deu. Presentació de documents
  
Conforme al que establixen les bases generals.
  
Onze. Nomenament i presa de possessió
  
Conforme al que establixen les bases generals.
  
Dotze. Incompatibilitats
  
Conforme al que establixen les bases generals.
  
Tretze. Impugnació i incidències
  
Conforme al que establixen les bases generals.
  
ANNEX
  
Programa
  
Temari genèric
  
1. La Constitució Espanyola de 1978. Estructura i principis fonamentals, drets i deures: garantia i suspensió.
  
Principis rectors de la política social i econòmica. La Corona.
  
2. Les Corts Generals. Composició i funcionament. Elaboració de lleis. Lleis estatals i autonòmiques. Relacions entre l'ordenament estatal i els ordenaments autonòmics. Els tractats internacionals com a normes de dret intern, especial referència als tractats de la Comunitat Europea.
  
3. El Govern i l'administració. Principis constitucionals de l'administració. Relacions entre el Govern i les Corts Generals. Òrgans de control dependents de les Corts Generals: El Defensor del Poble i el Tribunal de Comptes. El poder judicial. El Tribunal Constitucional.
  
4. Organització territorial de l'estat. Principis generals. Les comunitats autònomes. Distribució de competències.
  
Relacions entre l'estat i les comunitats autònomes. Finançament de les comunitats autònomes. L'administració local.
  
5. L'administració pública en l'ordenament espanyol. La Llei d'Organització i Funcionament de l'Administració General de l'Estat. Organismes públics. L'administració consultiva.
  
6. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: institucions. Les Corts: composició, constitució i funcions. Llei de Govern Valencià. El president de la Generalitat.
  
7. El Consell: composició, atribucions i funcionament. Potestat reglamentària del Govern Valencià. Impuls i Control de l'acció de govern. Altres institucions: el Síndic de Greuges i el Consell de Cultura. La Sindicatura de Comptes.
  
8. Règim local espanyol. Principis constitucionals i regulació jurídica.
  
9. El municipi: concepte i elements. El terme municipal. La població i empadronament. Organització municipal: òrgans de l'ajuntament. Les competències municipals.
  
10. La província en el règim local. La Diputació Provincial: la seua composició i competències. El Ple provincial, la Comissió de Govern i les comissions informatives. El president i els diputats provincials.
  
11. Els conceptes de qualitat. La gestió de la qualitat total. El procés de millora continua. El model europeu EFQM per a la gestió de la qualitat total.
  
12. Aplicació de noves tecnologies a la documentació d'arxiu. Disposicions legals sobre normalització i procediment: escrits oficials. Organització material de l'oficina. L'automatització d'oficines. El treball d'equip.
  
Temari específic
  
13. Urbanisme. Concepte i finalitat. Distribució de competències.
  
14. Instruments de planejament en el desenvolupament del Pla General: plans parcials, plans de reforma interior, plans especials i estudis de detall.
  
15. Els programes d'actuació integrada. Significat i contingut.
  
16. Urbanisme i planejament.
  
17. El planejament municipal.
  
18. Les normes complementàries i subsidiàries.
  
19. La vigència dels plans.
  
20. La classificació del sòl.
  
21. L'execució dels plans d'ordenació: competències i principis generals.
  
22. Projectes sotmesos a avaluació d'impacte ambiental. Continguts, tràmits administratius. Contingut de l'estudi d'impacte ambiental.
  
23. La contractació administrativa de les obres. Actuacions prèvies i formes d'adjudicació. Execució d'obres per l'administració.
  
24. Extinció de contractes d'obres. La revisió de preus. Els certificats d'obra.
  
25. El contractista. Concepte i classificació.
  
26. Infraccions urbanístiques. Expedient infractor. Procediment. Expedient sancionador. Sancions en sòl no urbanitzable.
  
27. Valoració urbanística. Criteris de valoració: sòls, obres i altres instal·lacions i drets.
  
28. El projecte tècnic d'obres. Documents del projecte. L'article 79 i 80 de la Llei Reguladora de l'Activitat Urbanística sobre conservació de la urbanització i cànon d'urbanisme.
  
29. La llicència d'obres.
  
30. La llicència d'obertura d'establiments.
  
31. Normativa d'espectacles públics. Criteris, àmbit d'aplicació. Tramitació. Contingut dels projectes.
  
32. Expedient contradictori de ruïna.
  
33. Tramitació dels projectes d'obra públiques. Administracions que poden intervindre.
  
34. El terme municipal de Monforte del Cid. Territori i població.
  
35. Infraestructures existents en el terme municipal.
  
36. El planejament vigent en el municipi de Monforte del Cid.
  
37. Ordenances municipals vigents en el municipi de Monforte del Cid.
  
38. Sistema viari de la Comunitat Valenciana.
  
39. El trànsit. Característiques de la circulació. Composició. Intensitat i els seus factors. Capacitat i nivells de servici.
  
40. La bicicleta, el vianant i la carretera. Generalitats. Tipus d'usuaris. Tipus de vies ciclistes. Trànsit ciclista en l'àmbit urbà i periurbà: problemes i solucions. Mesures de millora de la seguretat vial en les travessies. Amortiment de la velocitat del trànsit. Supressió de barreres urbanístiques.
  
41. Vies urbanes: Tipus de vies. Seccions. Tipus de paviments. Manteniment de vies.
  
42. Projectes d'urbanització. Documents que el componen.
  
43. Desenvolupament de les obres d'urbanització. Fases, documentació, tràmits, etc.
  
44. Direcció d'obra. Comprovació del replantejament. Programa de treball. Modificacions d'obra. Recepció.
  
45. Moviment de terres: tipus, maquinària, materials, unitats d'obres, assajos, etc.
  
46. Pavimentació: tipus, maquinària, materials, unitats d'obra, assajos, etc.
  
47. Xàrcia de sanejament: tipus, maquinària, materials, unitats d'obra, assajos, etc.
  
48. Xàrcia d'aigua potable: tipus, maquinària, materials, unitats d'obra, assajos, etc.
  
49. Xàrcia de telefonia: tipus, maquinària, materials, unitats d'obra, assajos, etc.
  
50. Interseccions: generalitats, criteris de projecte, classificació i tipus, normativa i recomanacions, elements i característiques geomètriques, senyalització.
  
51. Glorietes: definició, tipus, factors i característiques, senyalització.
  
52. Control de qualitat en elements de formigó. Posada en obra del formigó. Control del formigó i acer. Control d'execució.
  
53. Llei 31/1995, de 8 de novembre, de Prevenció de Riscos Laborals. Aspectes generals. Principals deures empresarials. Legislació vigent. Coordinació de la prevenció. Pla de prevenció.
  
54. Seguretat i salut en les obres: Reial Decret 1.627/1997.
  
55. Organització de la seguretat i salut en l'execució de les obres. Documents, càrrecs, funcions i responsabilitats.
  
56. Coordinació de seguretat i salut en les obres. Funcions del coordinador en fase d'execució i del director d'obra. Obligacions en matèria de seguretat dels agents intervinents en les obres.
  
57. Estudi bàsic i estudi de seguretat i salut. Documents, continguts, etc.
  
58. Mesures d'adequació al medi físic, eliminació i supressió de barreres urbanístiques.
  
59. Agenda Local 21. Auditoria mediambiental en el municipi.
  
60. Restauració d'espais afectats per extraccions: nocions bàsiques, criteris i recomanacions per a la restauració.